RS ตั้ง “จักรกฤศฏิ์ พาราพันธกุล” นั่งเป็นกรรมการคนใหม่
RS ตั้ง “จักรกฤศฏิ์ พาราพันธกุล” นั่งเป็นกรรมการคนใหม่
RS ตั้ง “จักรกฤศฏิ์ พาราพันธกุล” นั่งเป็นกรรมการคนใหม่
11 ก.ค. 2562

นายสุรชัย เชษฐโชติศักดิ์ ประธานกรรมการบริษัท อาร์เอส จำกัด (มหาชน) หรือ RS เปิดเผยว่า บริษัทได้มีมติแต่งตั้ง นายจักรกฤศฏิ์ พาราพันธกุล เป็นกรรมการท่านใหม่ โดยมีผลตั้งแต่วันที่ 9 ก.ค.62
โดยนายสุรชัย กล่าวว่า ด้วยคุณวุฒิและประสบการณ์และความสามารถอันเป็นที่ยอมรับ เชื่อมั่นว่าจะช่วยเสริมสร้างความแข็งแกร่งให้กลุ่มธุรกิจ RS เติบโตได้อย่างต่อเนื่องอย่างที่ผ่านมา และก้าวสู่เป้าหมายระยะยาว คือ การขยายกลุ่มธุรกิจให้เติบโตอย่างมั่นคงเป็นผู้นำของอุตสาหกรรม ซึ่งปัจจุบัน RS มีธุรกิจหลักคือ ธุรกิจพาณิชย์หลายช่องทาง(MPC) และสื่อโทรทัศน์ควบคู่กับสื่อวิทยุพร้อมทั้งธุรกิจเพลง
ปัจจุบันคุณ จักรกฤศฏิ์ พาราพันธกุล ดำรงตำแหน่งรองปลัดกระทรวงการคลัง/กระทรวงการคลัง,นายกสภาวิชาชีพบัญชี สภาวิชาชีพบัญชี ในพระบรมราชูปถัมภ์,กรรมการบริหารและกรรมการสรรหาค่าตอบแทนและบรรษัทภิบาลธนาคารไทยพาณิชย์ จำกัด (มหาชน), กรรมการบริษัท เอสโซ่ (ประเทศไทย) จำกัด (มหาชน),ประธานกรรมการ บริษัท  เอ็นบีดี เฮลท์แคร์จำกัด, สำหรับการศึกษาจบปริญญาตรี คณะบัญชีบัณฑิตมหาวิทยาลัยธรรมศาสตร์ และจบการศึกษาปริญญาโทคณะบริหารธุรกิจมหาบัณฑิต Angelo State University, Texas, USA